91. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ  ΚΥΒΕΡΝΗΣΕΩΣ, ΕΣΩΤΕΡΙΚΩΝ  ΚΑΙ ΑΝΕΥ ΧΑΡΤ/ΚΙΟΥ ΕΠΙ ΣΧΕΣΕΩΝ ΜΕΤΑ ΤΩΝ Ε.Κ. Αριθμ. 37461 της 17 Μαΐου/5 Ιουν. 1978 (ΦΕΚ Β΄512) Περί συστάσεως παρά τη Κεντρική Υπηρεσία του Υπουργείου Εσωτερικών Υπηρεσίας Σχέσεων Ελλάδος μετά των Ευρωπαϊκών Κοινοτήτων. Έχοντες υπ’ όψει: α)Τας διατάξεις του άρθρου 5 του Ν.445/1976 «περί εκπροσωπήσεως της Ελλάδος  εις τας Ευρωπαϊκάς Κοινότητας και Οργανώσεως των Διοικητικών Υπηρεσιών εν όψει της εφαρμογής του Κοινοτικού Καθεστώτος». β)Την υπ’ αριθ. 565/29.11.77 απόφασιν του Πρωθυπουργού περί αναθέσεως αρμοδιοτήτων αναγομένων εις τας σχέσεις Ελλάδος μετά των Ε.Κ. εις τον Υπουργόν, άνευ χαρτοφυλακίου Γεώργιον Κοντογεώργην. γ)Τας ανάγκας του Υπουργείου Εσωτερικών ως και τας δημιουργουμένας απαιτήσεις εκ των αρξαμένων διαπραγματεύσεων μεταξύ Ελλάδος και Ευρωπαϊκών Κοινοτήτων εις τον τομέα των αρμοδιοτήτων του Υπουργείου Εσωτερικών, αποφασίζομεν: Άρθρον 1 Σύστασις Υπηρεσίας – Αρμοδιότητες 1.Συνιστώμεν παρά τη Κεντρική Υπηρεσία του Υπουργείου Εσωτερικών, Υπηρεσίαν Σχέσεων Ελλάδος μετά των Ευρωπαϊκών Κοινοτήτων, υπαγομένην απ’ ευθείας εις τον Γενικόν Γραμματέα του Υπουργείου τούτου. 2.Η κατά τα ανωτέρω συνιστωμένη Υπηρεσία αποτελεί τον σύνδεσμον του Υπουργείου Εσωτερικών μετά του Υπουργείου Συντονισμού, συνεργαζομένη ειδικώτερα μετά της Γενικής Διευθύνσεως Σχέσεων Ελλάδος και Ευρωπαϊκών Κοινοτήτων αυτού ως και μετά των κατ’ ιδίαν αρμοδίων Υπηρεσιών του Υπουργείου Εσωτερικών, των υπό τον έλεγχον και εποπτείαν αυτού Ν.Π.Δ.Δ. και των Οργανισμών Τοπικής Αυτοδιοικήσεως, δια την από κοινού αντιμετώπισιν θεμάτων αρμοδιότητος Υπουργείου Εσωτερικών, αναφερομένων εις τας Σχέσεις της Ελλάδος μετά των Ευρωπαϊκών Κοινοτήτων ιδία των τομέων αυτού Τοπικής Αυτοδιοικήσεως, Περιφερειακής και Τοπικής Αναπτύξεως, Προστασίας Περιβάλλοντος, Εκλογών και Αποδημίας και Μεταναστεύσεως και ασκεί εν συνεννοήσει μετά της ρηθείσης Γενικής Διευθύνσεως του Υπουργείου Συντονισμού, τας εν παραγράφοις 2 και 3 του άρθρου 5 του Ν. 445/1976 προβλεπομένας αρμοδιότητας. (Μετά την σελ. 42,537) Σελ.42,539 Τεύχος 686-Σελ. 1 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.89-91 Άρθρον 2 Διάρθρωσις της Υπηρεσίας. 1.Την Υπηρεσίαν Σχέσεων Ελλάδος μετά των Ευρωπαϊκών Κοινοτήτων του Υπουργείου Εσωτερικών συγκροτούν τα κάτωθι Τμήματα: α)Τμήμα Διοικητικών και Οικονομικών Προσαρμογών προς το Κοινοτικόν Καθεστώς και συνοπτικώς «Τμήμα Προσαρμογών». β)Τμήμα Εναρμονήσεως Ελληνικής προς την Κοινοτικήν Νομοθεσίαν και συνοπτικώς «Τμήμα Εναρμονήσεως Νομοθεσίας». 2.Αι αρμοδιότητες της Υπηρεσίας κατανέμονται μεταξύ των Τμημάτων ως κάτωθι: α)Τμήμα προσαρμογών, καθ’ όσον αφορά εις: (1)Την συγκέντρωσιν και επεξεργασίαν των αναγκαιούντων στοιχείων, αρμοδιότητος του Υπουργείου, προς διεξαγωγήν των διαπραγματεύσεων δια την προσχώρησιν της Ελλάδος εις τας Ευρωπαϊκάς Κοινότητας. (2)Την μελέτην και εισήγησιν των ληπτέων πάσης φύσεως (πλην  νομοθετικών) μέτρων δια την εφαρμογήν των Συνθηκών Προσχωρήσεως και δια την έγκαιρον και ομαλήν προσαρμογήν της δομής του Υπουργείου και των άλλων εποπτευομένων οργανισμών και Ν.Π.Δ.Δ., προς τας κρατούσας εις τας Ευρωπαϊκάς Κοινότητας Συνθήκας. (3)Την μέριμναν δια την, εν τω πλαισίω της κοινής πολιτικής Περιφερειακής αναπτύξεως των χωρών-μελών, επισήμανσιν των προγραμματιστέων (νομαρχιακά προγράμματα) μελετών και έργων υποδομής και αναπτύξεως ιδία των προβληματικών περιοχών και δια την, εν συνεχεία, χρηματοδότησιν αυτών μέσω της Ε.Ο.Κ. (Περιφερειακών Ταμείων, F.E.O.G.A.και λοιπών Ταμείων), του Τακτικού Προϋπολογισμού ή του Προϋπολογισμού Δημοσίων Επενδύσεων του Κράτους. (4)Την μέριμναν δια την εναρμόνησιν και εφαρμογήν της Κοινοτικής πολιτικής, επί θεμάτων προστασίας και βελτιώσεως του  περιβάλλοντος αρμοδιότητος του Υπουργείου. (5)Παν έτερον θέμα μη εμπίπτον εις την αρμοδιότητα του άλλου τμήματος. β)Τμήμα Εναρμονήσεως Νομοθεσίας, καθ’ όσον αφορά εις: (1)Την μελέτην και εισήγησην περί των αναγκαίων θεσμικών μεταβολών εις τον χώρον του Υπουργείου ως και περί της εναρμονήσεως των διατάξεων νόμων, διαταγμάτων, κανονισμών και άλλων νομοθετικών εν γένει διατάξεων, απτομένων ή καθ’ οιονδήποτε τρόπον επηρεαζόντων την Πολιτικήν του Υπουργείου, συνεπεία της εντάξεως της χώρας εις τας Ευρωπαϊκάς Κοινότητας. (2)Την συνεργασίαν μετά των αρμοδίων Υπηρεσιών του Υπουργείου Συντονισμού, των άλλων Υπουργείων ως και των αντιστοίχων Υπηρεσιών της Κοινότητας επί νομικών θεμάτων σχετιζομένων προς την Κοινοτικήν νομοθεσίαν. Σελ.42,540 Τεύχος 686-Σελ. 2 Άρθρον 3 Προσωπικόν. 1.Της συνιστωμένης Υπηρεσίας προΐσταται υπάλληλος Κλάδου ΑΤ επί βαθμοίς 3ω – 2ω και εν ελλείψει, επί βαθμώ 4ω του Υπουργείου Εσωτερικών, των δε Τμημάτων αυτής, υπάλληλοι Κλάδου ΑΤ επί βαθμοίς 5ω – 4ω, απαραιτήτως εκ των εχόντων γνώσεις μιάς των γλωσσών Αγγλικής ή Γαλλικής. 2.Αι εκάστοτε ανάγκαι εις προσωπικόν της συνιστωμένης Υπηρεσίας καλύπτονται: α)Δια της τοποθετήσεως εις αυτήν υπαλλήλων όλων των Κλάδων, αναλόγως των εμφανιζομένων εκάστοτε αναγκών, προτιμωμένων των εχόντων γνώσεις μιάς τουλάχιστον εκ των γλωσσών Αγγλικής ή Γαλλικής ή Γερμανικής. Η τοποθέτησις γίνεται δι’ αποφάσεως του Υπουργού Εσωτερικών και εντός των ορίων των υφισταμένων οργανικών θέσεων του Υπουργείου τούτου. β)Δι’ αποσπάσεως, τοποθετήσεως ή διαθέσεως εις αυτό υπαλλήλων κατ’ εφαρμογήν των διατάξεων της παραγράφου 4 του άρθρου 6 και του άρθρου 9 του Ν. 445/1976. γ)Πέραν των ανωτέρω, ο Υπουργός Εσωτερικών δύναται να αποσπά εις την Υπηρεσίαν ταύτην οιονδήποτε υπάλληλον αρμοδιότητος του Υπουργείου του, όστις κατά την κρίσιν του καθίσταται απαραίτητος δια την λειτουργίαν αυτής. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. 57078 της 31 Ιουλ./25 Αυγ. 1978 (ΦΕΚ Β΄ 725)  ομοίας ωρίσθη ότι της παρά τη Κεντρική Υπηρεσία του Υπουργείου Εσωτερικών, συσταθείσης Υπηρεσίας Σχέσεως Ελλάδος μετά των Ευρωπαϊκών Κοινοτήτων, προΐσταται υπάλληλος Κλάδου ΑΤ επί βαθμοίς 3ω – 2ω και εν ελλείψει, επί βαθμώ 4ω του Υπουργείου Εσωτερικών, των δε Τμημάτων αυτής υπάλληλοι Κλάδου ΑΤ επί βαθμοίς 5ω-4ω, απαραιτήτως εκ των δυναμένων να γνωρίζουν μία των γλωσσών Αγγλικής, Γαλλικής ή Γερμανικής. 2.Α.α.91 Οργανισμός Υπ.Εσωτερικών Δημ.Διοίκ.και Αποκέντρωσης 